Sierra de los Cabezos

La Sierra de los Cabezos ye formada por un conchunto de pueyos a lo nord-ueste de la depresión de La Puebla de Valverde-Sarrión entre la depresión de Corbalán, lo río de Cedriellas, y lo puerto de Casedón.

Seguntes bel autor estos cabezos fan part de la sierra de Camarena, manimenos belatros los consideran en la mesma unidat morfoestructural que la sierra d'Escoriuela, José Luis Peña Monné et al. : Geomorfología de la Provincia de Teruel. Instituto de Estudios Turolenses, 1984. p 84. que no perteneixe a lo "Macizo de Chabalambre" como si i que perteneixen las cimas de Camarena.

 Altarias 
La principal altaria ye cabezo Alto con 1.643 m, seguiu d'atras como lo cabezo de los Noviellos (1.512 m), alto Sima (1.503 m), loma Gorda (1.231 m), y cerro Gordo (1.156 m).

 Toponimia 
L'oronimo sierra de los Cabezos fa referencia a nombres de pueyos como cabezo Alto y cabezo de los Noviellos, visibles dende ciertos sectors de la sierra y la suya redolada. Se'n documenta belún en textos medievals escritos en aragonés teruelano relacionaus con las mugas entre Val de Zebro, La Gasconiella, La Puebla de Valverde y Teruel. Javier Terrado Pablo: La lengua de Teruel a fines de la Edat Media. Instituto de Estudios Turolenses, 1991.

Tamién se documenta como oronimo los Cabezos en plural en un texto escrito en Barcelona en 1373 por lo que Pero lo Cerimonioso confirmó la concesión d'un terreno en lo puerto de Casedón:

 Hidrolochía 
La versant nord-ueste desaugua enta la rambla d'Escrich, tributaria de l'Alfambra; la versant este y sud-este lo fa enta lo río de Cedriellas u río Millars.

 Vechetación 
En la sierra de los Cabezos bi ha carrascals, caixigars y pinars pero destacan los sabinars de Juniperus thurifera u tarabinars. Atras especies de sabina son representadas en la sierra: Juniperus phoenicea en los collaus y Juniperus sabina en los cabaltos.

 Feguras de Protección 
Buena part de la sierra de los Cabezos ye protechida adintro de lo P.I.C (Puesto d'importancia comunitaria) Sabinars de Puerto de Casedón. Eduardo Viñuales Cobos: Red Natural de Aragón. Comunidat de Teruel nº 22, Prames, 2008. pp 46-47.

 Referencias 

 Bibliografía 
  José Luis Peña Monné et al. : Geomorfología de la Provincia de Teruel. Instituto de Estudios Turolenses, 1984.
  Eduardo Viñuales Cobos: Red Natural de Aragón. Comunidat de Teruel nº 22, Prames, 2008.

 Se veiga tamién 
Depresión de La Puebla de Valverde-Sarrión.
Macizo de Chabalambre.
Puerto de Casedón.
Rambla d'Escrich.
Río de Cedriellas.
Río Guadalaviar.
Sierra de Camarena.
Sierra de Corbalán.
Sierra d'el Chaparral.
Sierra d'Escoriuela.

*